  Майя Бывальцева 30-тӥ толшоре Дэбес черкогуртын «Лымыпог Сибыр сюрес вылын» (ЛымыПог на Сибирском тракте») фестиваль ортчиз. Та ужрад «Сибирский тракт: интеграция в современность» ӵектосэз йылпумъяз. Со сярысь ивортодэтъя «Удмуртия» агентстволы Дэбесысь лулчеберетъя но туризмъя «Сибирский тракт» центрлэн кивалтӥсез Эльвина Будина вераз. Фестиваль улсын командаос куспын «Валенковый бум» эстафета ортчиз, Сибыр сюреслы сӥзем такмакъёс быдэстӥзы, тол «транспортэн» - чеберъям коляскаосын, дӧдьыосын, тюбингъёсын - парад радъязы. Тужгес трос адями гынсапеген скандинав амалэн ветлонъя «Кошкиллям по тракту» ужрадэ пыриськиз. Озьы ик тямыс командаос азьвыл ик дасям лымы кабъёслэсь фигураос лэсьтӥзы. Татын Дэбесысь тазалыксыя сюбегатэм луонлыкъёсын муртъёслэн огазеяськонзылэн «Весёлые ребята» командазы вормиз. Соос черкогуртысь учкымон интыосты огазеязы – Сибыр сюресэз, Байгурезез, «ЗарниЁ перепеч» но скандинав амалэн ветлон фестивальёсты. Ог 150 адями вуылӥзы та ужрадэ, нылпиос но трос гинэ вал отын. Озьы ик «Деревня на Сибриском тракте» площадкамы ужаз, кытын сиыны луэ вал перепеч но, табань но, озьы ик шашлыкен но утялтӥзы лыктэмъёсты, пӧсь чан но утялтӥзы Эльвина Будина, Дэбесысь лулчеберетъя но туризмъя «Сибирский тракт» центрлэн кивалтӥсезУжрадэ лыктэм пиналъёсты дӧдьыен кыткем валъёсын ворттылытӥзы. Тодэ вайытом, Дэбесысь Сибыр трактлэн историезъя музейлэн «Сибирский тракт: интеграция в современность» ӵектос «Культурная мозаика Удмуртии» вожвылъяськонын одӥгез вормись луиз Елена но Геннадий Тимченкоослэн фондысьтызы грант басьтӥз. Со коньдонэн ар ӵоже пӧртэм ужрадъёс ортчытӥзы.  Ватсалом, 6-тӥ тулыспалэ Дэбес ёросысь Тыловай черкогуртын сяме пырем «ЛымыПог» VI усьтэм ёроскуспо фестиваль ортчоз.  Тегъёс: Лулчеберет Туризм Дэбес Музей Удмуртия Удмуртиысьтуризм  